વિનોદ વર્માને પોલીસ અદાલત લઇ જઇ રહી હતી તે દરમિયાન તેમણે મીડિયા સામે પોતાની ધરપકડ અંગે પ્રથમ પ્રતિક્રિયા આપી હતી. તેમણે કહ્યું હતું કે, મારી પાસે મંત્રીની સીડી હતી, આથી મને નિશાન બનાવવામાં આવ્યો છે. મને ફસાવવામાં આવ્યો છે. છત્તીસગઢ સરકાર મારાથી ખુશ નથી. મારી પાસે પેન ડ્રાઇવ છે, સીડી સાથે મારે કોઇ લેવાદેવા નથી. રાજ્યના પીડબલ્યુડી મંત્રી રાજેશ મૂણતની સીડી મારી પાસે હતી. આ બહુ મોટો મામલો છે, જે દબાવવા માટે મારી ધરપકડ કરવામાં આવી છે. સીડી સાર્વજનિક રીતે ઉપલબ્ધ છે. આ અંગે સમાચાર માટે તેઓ ચાર સંપાદકોના સંપર્કમાં હતા. હું આ સમાચાર કરું એ પહેલાં જ મારી ધરપકડ કરવામાં આવી. વિનોદ વર્મા આગળ કંઇ બોલે એ પહેલા જ પોલીસ કર્મીએ તેમના મોઢા પર હાથ મુકી દીધો હતો.